13. ΒΑΣΙΛΙΚΟΝ ΔΙΑΤΑΓΜΑ της 27 Μαΐου/10 Ιουλ. 1953 Περί ορισμού εδρών των Επιθεωρητών των Μουσουλμανικών Σχολείων Δυτικής Θράκης. Έχοντες υπ’ όψιν τας διατάξεις του εδαφ. 2 του άρθρ. 2 του Α.Ν. 132/36 την σχετικήν πρότασιν και του Γενικού Διοικητού Δυτικής Θράκης, μετά γνώμην του Κεντρικού Διοικητικού και Γνωμοδοτικού Συμβουλίου Εκπαιδεύσεως περιλαμβανομένην εις την υπ’ αριθ. 20/27.2.53 πράξιν της ολομελείας αυτού προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Ορίζομεν ως έδρας των υπό του Α.Ν. 132/36 προβλεπομένων δύο Επιθεωρητών Μουσουλμανικών Σχολείων Δυτικής Θράκης του ενός την πόλιν της Κομοτινής και του ετέρου την πόλιν της Ξάνθης. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 32.Γ.ι.10-13 Μειονοτικά Σχολεία 